CELEX: 32018D0607(01)
Language: da
Date: 2018-06-06 00:00:00
Title: Kommissionens gennemførelsesafgørelse af 6. juni 2018 om udarbejdelsen af et arbejdsprogram for behandling af ansøgninger om fornyelse af godkendelser af aktivstoffer, der udløber i 2022, 2023 og 2024, i overensstemmelse med Europa-Parlamentets og Rådets forordning (EF) nr. 1107/2009 (EØS-relevant tekst.)

7.6.2018   
            
            
               DA
            
            
               Den Europæiske Unions Tidende
            
            
               C 195/20
            
         KOMMISSIONENS GENNEMFØRELSESAFGØRELSE
   af 6. juni 2018
   om udarbejdelsen af et arbejdsprogram for behandling af ansøgninger om fornyelse af godkendelser af aktivstoffer, der udløber i 2022, 2023 og 2024, i overensstemmelse med Europa-Parlamentets og Rådets forordning (EF) nr. 1107/2009
   (EØS-relevant tekst)
   (2018/C 195/07)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 18, og
   ud fra følgende betragtninger:
   
               (1)
            
            
               En lang række aktivstoffer, der er godkendt i henhold til forordning (EF) nr. 1107/2009, og som er opført i del B og E i bilaget til Kommissionens gennemførelsesforordning (EF) nr. 540/2011 (2), har en udløbsdato, som er fastsat til mellem den 1. januar 2022 og den 31. december 2024. Disse aktivstoffer er opført i del C i bilaget til Kommissionens gennemførelsesforordning (EU) nr. 686/2012 (3), som uddelegerer vurderingen af disse aktivstoffer til medlemsstaterne, idet der udpeges en rapporterende medlemsstat og en medrapporterende medlemsstat for hvert aktivstof i forbindelse med proceduren for fornyelse.
            
         
               (2)
            
            
               I betragtning af den tid og de ressourcer, der er nødvendige, for at medlemsstaterne og Den Europæiske Fødevaresikkerhedsautoritet kan afslutte behandlingen af ansøgninger om fornyelse af godkendelsen af de relevante aktivstoffer, er det nødvendigt at udarbejde et arbejdsprogram, hvori aktivstoffer, der ligner hinanden, samles i grupper, og som fastlægger prioriteter på grundlag af sikkerhedsrisici for menneskers og dyrs sundhed eller miljøet, jf. artikel 18 i forordning (EF) nr. 1107/2009.
            
         
               (3)
            
            
               Stoffer, som på grund af deres egenskaber forventes ikke at opfylde de fastsatte godkendelseskriterier i punkt 3.6.2-3.6.5 og punkt 3.7 i bilag II til forordning (EF) nr. 1107/2009, bør identificeres og deres vurdering prioriteres.
            
         
               (4)
            
            
               Blandt de aktivstoffer, der er opført i del C i bilaget til gennemførelsesforordning (EU) nr. 686/2012, er det hensigtsmæssigt at identificere de stoffer, der er opført i del E i bilaget til gennemførelsesforordning (EF) nr. 540/2011 som stoffer, der er kandidater til substitution, for hvilke godkendelsesperioden ikke overstiger syv år på grund af deres egenskaber, Stoffer, der er opført i bilaget til Kommissionens gennemførelsesforordning (EU) 2015/408 (4) som kandidater til substitution, bør også identificeres. Programmet bør prioritere vurderingen af dem
            
         
               (5)
            
            
               Aktivstofferne fluxapyroxad, bixafen, sedaxan, penflufen og penthiopyrad har egenskaber, der ligner hinanden. Aktivstofferne dinatriumphosphonat og kaliumphosphonat har egenskaber, der ligner hinanden. Aktivstofferne eugenol, geraniol og thymol har egenskaber, der ligner hinanden. Aktivstofferne Trichoderma atroviride (stamme I-1237) og Trichoderma asperellum (stamme T34) har egenskaber, der ligner hinanden. Aktivstofferne benzovindiflupyr og isopyrazam har også egenskaber, der ligner hinanden. Da det er hensigtsmæssigt at afstemme tidspunktet for vurderingen og peerevalueringen af aktivstoffer, der ligner hinanden, som udføres af Den Europæiske Fødevaresikkerhedsautoritet, bør dossierer for disse stoffer indgives til de rapporterende medlemsstater inden for samme tidsramme.
            
         
               (6)
            
            
               På grund af de ressourcer, som myndighederne har til rådighed til at behandle ansøgninger om fornyelse af godkendelser, kan det ikke udelukkes, at prioriteringen af vurderingen af stoffer i henhold til denne afgørelse medfører, at godkendelsen af en række andre aktivstoffer kan udløbe, inden der er truffet beslutning om at forny godkendelsen af disse stoffer. I sådanne tilfælde bør godkendelsesperioden for disse aktivstoffer forlænges rettidigt i henhold til artikel 17 i forordning (EF) nr. 1107/2009.
            
         
               (7)
            
            
               Ved artikel 18 i forordning (EF) nr. 1107/2009 fastsættes det, at aktivstoffer, der ligner hinanden, skal samles i grupper baseret på prioriteringer af deres vurdering, og det fastsættes også, at arbejdsprogrammet skal omfatte specifikke elementer. gennemførelsesforordning (EU) nr. 844/2012 og (EU) nr. 686/2012 gennemfører henholdsvis litra a)-e) og litra f) i artikel 18, stk. 2, i forordning (EF) nr. 1107/2009 —
            
         BESTEMT FØLGENDE:
   Eneste artikel
   Arbejdsprogrammet som fastsat i bilaget til denne afgørelse vedtages hermed.
   
      Udfærdiget i Bruxelles, den 6. juni 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 309 af 24.11.2009, s. 1.
   
      (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
   
      (3)  Kommissionens gennemførelsesforordning (EU) nr. 686/2012 af 26. juli 2012 om uddelegering til medlemsstaterne af vurderingen af aktivstoffer, for hvilke godkendelsen udløber senest den 31. december 2018, i forbindelse med gennemførelsen af proceduren for fornyelse (EUT L 200 af 27.7.2012, s. 5).
   
      (4)  Kommissionens gennemførelsesforordning (EU) 2015/408 af 11. marts 2015 om gennemførelse af artikel 80, stk. 7, i Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler og om oprettelse af en liste over stoffer, der er kandidater til substitution (EUT L 67 af 12.3.2015, s. 18).
   
      BILAG
      
         1)   
         
            Arbejdsprogrammet vedrører aktivstoffer der er godkendt i henhold til forordning (EF) nr. 1107/2009, og som er opført i del C i bilaget til gennemførelsesforordning (EU) nr. 686/2012.
         
      
      
         2)   
         Prioriteringen af vurderingen af ansøgninger om fornyelse af godkendelser af aktivstoffer og samling i grupper af aktivstoffer, der ligner hinanden, jf. artikel 18 i forordning (EF) nr. 1107/2009, er som følger:
         
                     a)
                  
                  
                     Vurderingen af ansøgninger om fornyelse af godkendelser af aktivstoffer, som på grund af deres egenskaber forventes ikke at opfylde godkendelseskriterierne i punkt 3.6.2-3.6.5 og punkt 3.7 i bilag II til forordning (EF) nr. 1107/2009, skal prioriteres. Derfor skal sådanne vurderinger foretages straks eller med så lille forsinkelse som muligt.
                  
               
                     b)
                  
                  
                     Vurdering af ansøgninger om fornyelse af godkendelser af aktivstoffer, der er opført i del E i bilaget til forordning (EF) nr. 540/2011 som stoffer, der er kandidater til substitution, og som på grund af deres egenskaber er godkendt til højst syv år, skal prioriteres. Vurdering af ansøgninger om fornyelse af godkendelser af aktivstoffer, der er opført i bilaget til gennemførelsesforordning (EU) 2015/408, skal også prioriteres. Derfor skal sådanne vurderinger foretages straks eller med så lille forsinkelse som muligt.
                  
               
                     c)
                  
                  
                     Under hensyntagen til lighederne i deres respektive egenskaber, og hvis datoen for indsendelsen af dossierer varierer, skal godkendelsesperioden for følgende stoffer, når det er relevant, forlænges rettidigt i henhold til artikel 17 i forordning (EF) nr. 1107/2009 med henblik på at afpasse timingen af deres evaluering og den peerevalueringsproces, der foretages af Den Europæiske Fødevaresikkerhedsautoritet.
                     
                                 i)
                              
                              
                                 fluxapyroxad, bixafen, sedaxan, penflufen og penthiopyrad
                              
                           
                                 ii)
                              
                              
                                 dinatriumphosphonater og kaliumphosphonater
                              
                           
                                 iii)
                              
                              
                                 eugenol, geraniol og thymol
                              
                           
                                 iv)
                              
                              
                                 
                                    Trichoderma atroviride (stamme I 1237) og Trichoderma asperellum (stamme T34)
                              
                           
                                 v)
                              
                              
                                 benzovindiflupyr og isopyrazam.
                              
                           
               
                     d)
                  
                  
                     Hvis godkendelsen af en række aktivstoffer, som ikke er omfattet af litra a) og b), forventes at ville udløbe, inden der er truffet beslutning om at forny godkendelsen af disse stoffer af årsager, som ansøgeren ikke har indflydelse på, skal godkendelsesperioden for disse aktivstoffer forlænges rettidigt i henhold til artikel 17 i forordning (EF) nr. 1107/2009.